Læsø Tårnet
Læsø Tårnet, udsigtstårn på Læsø. På en lille bakke i udkanten af Byrum byggede træskomager, cykelsmed og tidligere sømand Thorvald Hansen i 1927 et 17 m højt udsigtstårn af selvgjorte mursten.
Det runde tårn er rødkalket og har en overdækket og en åben platform hvorfra der er en storslået udsigt over Læsø. Tårnet er - mod en beskeden entre - åbent for offentligheden.